## Uredba o izmjenama Uredbe o osnivanju visoke zdravstvene škole

### NN 39/2005 (25.3.2005.), Uredba o izmjenama Uredbe o osnivanju visoke zdravstvene škole

# VLADA REPUBLIKE HRVATSKE

763

Na
temelju članka 12. stavka 2. Zakona o ustanovama (»Narodne novine«, br. 76/93, 29/97 i 47/99) i članka 49. stavka 2. Zakona o
znanstvenoj djelatnosti i visokom obrazovanju (»Narod­ne novine«, br. 123/2003, 105/2004 i 174/2004), Vlada Republike
Hrvatske je na sjednici održanoj 18. ožujka 2005. godine donijela

## UREDBU

### o izmjenama Uredbe o osnivanju Visoke zdravstvene Škole

Članak
1.

U
Uredbi o osnivanju Visoke zdravstvene škole (»Narodne novine«, broj 41/96),
naziv Uredbe mijenja se i glasi: »Uredba o osnivanju Zdravstvenog
veleučilišta«.

Članak
2.

U
članku 3. podstavak 1. mijenja se i glasi:

»–
ustrojavanje i izvođenje stručnih studija sukladno Zakonu o znanstvenoj
djelatnosti i visokom obrazovanju i Statutu,«.

Članak
3.

Članak
4. mijenja se i glasi:

»Tijela
Veleučilišta su dekan, Stručno vijeće i Upravno vijeće.

Veleučilište
može imati i druga stručna i savjetodavna tijela čije se osnivanje, sastav i
nadležnost uređuje Statutom ili drugim općim aktom.«.

Članak
4.

Članak
5. mijenja se i glasi:

»Veleučilištem
upravlja Upravno vijeće.

Upravno
vijeće donosi program rada i razvoja Veleučilišta i nadzire njihovo
izvršavanje, brine o zakonitosti rada Veleučilišta, racionalnoj uporabi
materijalnih i kadrovskih resursa, provođenju odluka Stručnog vijeća, odlučuje
o načinu upotrebljavanja dobiti koju Veleučilište ostvari, donosi odluke u
drugom stupnju o ostva­ri­vanju
pojedinačnih prava zaposlenika, donosi godišnji obračun, predlaže osnivaču
promjenu ili proširenje djelatnosti, donosi Statut na prijedlog Stručnog
vijeća, daje suglasnost na pojedine odluke dekana i Stručnog vijeća sukladno
Statutu, daje osnivaču i dekanu prijedloge i mišljenja o pojedinim pitanjima,
te obavlja druge poslove utvrđene zakonom i Statutom.

Prije donošenja odluka koje utječu na povećanje
troškova rada, Upravno vijeće dužno je zatražiti prethodnu suglasnost
ministarstva nadležnog za visoko obrazovanje.«.

Članak 5.

Članak 6. mijenja se i glasi:

»Upravno vijeće ima pet članova od kojih tri
imenuje osnivač, a dva bira Stručno vijeće Veleučilišta na vrijeme od četiri
godine. Predsjednika Upravnog vijeća biraju članovi između sebe. Dekan
sudjeluje u radu Upravnog vijeća bez prava glasovanja.

Osnivač i Stručno vijeće mogu razriješiti
članove koje imenuju odnosno biraju u Upravno vijeće i prije isteka vremena na
koje su imenovani odnosno izabrani.

Način rada i odlučivanja Upravnog vijeća
utvrđuje se Statutom Veleučilišta.

Predsjednik i članovi Upravnog vijeća imaju
pravo na naknadu za svoj rad, u skladu sa Statutom Veleučilišta.«.

Članak 6.

U članku 7. stavak 2. mijenja se i glasi:

»Za dekana može biti izabran zaposlenik
Veleučilišta u znanstveno-nastavnom zvanju ili nastavnom zvanju profesora
visoke škole, a bira ga i razrješava Stručno vijeće s mandatom, na način i u
postupku utvrđenom Statutom Veleučilišta. Izbor dekana potvrđuje Upravno
vijeće.«.

U stavku 3., podstavcima 7., 8. i 9. riječi:
»nastavničko vije­će« zamjenjuju se riječima »Stručno vijeće«, u odgovarajućem
padežu.

Članak 7.

Članak 9. mijenja se i glasi:

»Stručno vijeće Veleučilišta odlučuje o stručnim
i nastavnim pitanjima, sukladno zakonu i Statutu Veleučilišta.

Stručno vijeće Veleučilišta čine nastavnici,
suradnici i studenti. Broj, sastav, način izbora i mandat članova Stručnog
vijeća iz redova nastavnika, suradnika i studenata pobliže se određuje Statutom
Veleučilišta.«.

Članak 8.

Članak 10. briše se.

Članak 9.

Članak 12. mijenja se i glasi:

»Sredstva Veleučilišta čine:

– poslovna zgrada u Zagrebu, Mlinarska cesta 38,
upisana u ZK ulošku broj 457, KO Grad Zagreb

– oprema i druga sredstva Visoke zdravstvene
škole.«.

Članak 10.

U cijelom tekstu Uredbe riječ: »Škola«
zamjenjuje se riječju: »Veleučilište« u odgovarajućem padežu, riječi: »Visoka
zdravstvena škola« zamjenjuju se riječima »Zdravstveno veleučilište« u
odgovarajućem padežu, a u članku 2. riječi: »Ministarstvo znanosti i
tehnologije« zamjenjuju se riječima: »ministarstvo nadležno za visoko
obrazovanje«.

Članak
11.

Ova
Uredba stupa na snagu danom objave u »Narodnim novinama«.

Klasa: 602-04/05-02/06
Urbroj: 5030104-05-1
Zagreb, 18. ožujka 2005.

Predsjednik

**dr****.
sc. Ivo Sanader,** v. r.

Uredba, NN 39/2005-763